নামি ডিন
সমগ্র খেলোয়াড়ী জীবনে ১৭টি টেস্টে অংশগ্রহণ করতে পেরেছেন নামি ডিন। সবগুলো টেস্টই ইংল্যান্ড দলের বিপক্ষে খেলেছেন। তন্মধ্যে, ১২ টেস্টে দক্ষিণ আফ্রিকা দলের অধিনায়কের দায়িত্বে ছিলেন তিনি। ১৪ জুন, ১৯২৪ তারিখে টেস্ট ক্রিকেটে অভিষেক ঘটে তাঁর।
ডেভিড পিদি
প্লামট্রি স্কুলে অধ্যয়ন করেছেন। ১৯৫৪ সালে সাউথ আফ্রিকা স্কুলসের সদস্য মনোনীত হন। অফ স্পিন বোলার হিসেবে খেলতেন ও দলের বিভিন্ন অবস্থানে থেকে কার্যকরী ব্যাটিং করে গেছেন। ১৯৫৬-৫৭ মৌসুমে রোডেশিয়ার পক্ষে প্রথম-শ্রেণীর ক্রিকেটে অভিষেক হয় তাঁর। কেপ টাউন বিশ্ববিদ্যালয়ে পড়াশোনা করেছেন। ফলশ্রুতিতে সাউথ আফ্রিকান ইউনিভার্সিটিজের পক্ষে খেলার সুযোগ হয় তাঁর ও ১৯৫৭-৫৮ মৌসুমে সফরকারী অস্ট্রেলিয়া একাদশের বিপক্ষে খেলেন। প্রথম ইনিংসে ৫/১০৫ বোলিং পরিসংখ্যান গড়ার পাশাপাশি দ্বিতীয় ইনিংসে ৪০ রান তুলে দলের পরাজয় রুখে দিতে সমর্থ হন।